Buffy Sainte-Marie

Is amhránaí, scríbhneoir amhrán, ceoltóir, agus gníomhaí sóisialta Meiriceánach í Buffy Sainte-Marie (a rugadh Beverly Jean Santamaria ar 20 Feabhra 1941). Ina cuid oibre, dhírigh sí ar na dúshláin atá roimh dhaoine bundúchasacha sna Stáit Aontaithe agus i gCeanada. 

Tá aitheantas, gradaim agus onóracha buaite aici as a cuid ceoil chomh maith lena cuid oibre san oideachas agus sa ghníomhaíochas sóisialta. Sa bhliain 1983, bhuaigh amhrán a chomhscríobh sí, Up Where We Belong, ón scannán An Officer and a Gentleman, Gradam an Acadaimh don Bhunamhrán is Fearr ag 55ú Gradaim an Acadaimh.  Sa bhliain 1997, bhunaigh sí an Cradleboard Teaching Project, curaclam oideachais atá dírithe ar thuiscint níos fearr ar Bhundúchasaigh Mheiriceánacha a fhorbairt.

Chomh fada siar leis na 1960idí, dúirt Sainte-Marie gur de shinsear Bundúchasach Ceanadach í, ach rinne CBC News fiosrú in 2023 agus fuarthas amach gur rugadh sna Stáit Aontaithe í agus gur de bhunadh Iodálach agus Sasanach í. Ó tháinig torthaí an fhiosrúcháin chun solais, dúirt roinnt ceoltóirí agus eagraíochtaí Bundúchasacha gur chóir na gradaim agus na duaiseanna a bhuaigh sí a tharraingt siar, Gradam Juno d'Ealaíontóir nó Grúpa Bundúchasach na Bliana a bhuaigh Sainte-Marie in 2018 san áireamh. 

 Tagairtí 

Catagóir:Ceoltóirí Meiriceánacha
Catagóir:Daoine Meiriceánacha de bhunadh na hIodáile
Catagóir:Daoine beo
Catagóir:Daoine a rugadh i 1941